1.52 लाख के जाली स्टांप पेपर के साथ गिरफ्तार
अपराधी ऑपरेशन विश्वास के तहत धराए
ट्रकों को भी पुलिस ने मौके से पकड़ा
गिरफ्तार हुए अनाज की कालाबाजारी में
क्विंटल कालाबाजारी का अनाज जब्त
एफसीआई गोदाम से एसएफसी जाना था अनाज, पहुंचा दिया प्राइवेट कोल्ड स्टोरेज
क्राइम रिपोर्टर|पटना/दानापुर
24घंटे के भीतर पटना पुलिस ने 27 अपराधियों को गिरफ्तार किया। एसएसपी मनु महाराज ने शुक्रवार को कहा कि ऑपरेशन विश्वास के तहत अब तक इस ऑपरेशन के तहत 100 के करीब अपराधियों को पुलिस गिरफ्तार कर चुकी है। इसी कड़ी में पुलिस ने सरकारी अनाज की कालाबाजारी करनेवाले एक बड़े गिरोह का भंडाफोड़ किया। नासरीगंज के धनकुंवर कोल्ड स्टोर में छापा मारकर पुलिस ने एक हजार क्विंटल अनाज (गेहूं-चावल) के साथ 17 लोगों को गिरफ्तार किया। सात ट्रक भी जब्त किए गए। वहां एसएफसी के बोरों से खाद्यान्न निकालकर दूसरे बोरों में पैक किया जा रहा था। एफसीआई के मार्केटिंग मैनेजर उमेशचंद्र उपाध्याय ने पकड़े गए लोगों के खिलाफ मामला दर्ज कराया है। गोरखधंधे का संचालक बीबीगंज के सिद्धनाथ ठाकुर कृष्णा साव हंै।
पुलिस ने कोल्ड स्टोर में छापेमारी की तो 1,076 बोरा चावल और 968 बोरा गेहूं बरामद किया गया। 1,000 बोरा चावल चार ट्रकों में लोड था, जबकि 76 बोरा चावल 968 बोरा गेहूं गोदाम में रखा था। गिरफ्तार लोगों के पास से एफसीआई के चार चालान, नए-पुराने बोरे, बोरा सीने का सामान मिला है। चालान के मुताबिक, 24 दिसंबर को चार ट्रकों में 1,000 क्विंटल चावल फुलवारी स्थित एफसीआई के गोदाम से दानापुर स्थित एसएफसी के गोदाम के लिए भेजा गया था, पर एसएफसी के गोदाम की जगह चावल गुरुवार रात कालाबाजारियों तक पहुंच गया। कोल्ड स्टोर का गोदाम किराए पर लिया गया था। जांच चल रही है।
ये हुए गिरफ्तार
सिद्धनाथठाकुर (दानापुर), रंजन कुमार (मनेर), संजीत कुमार (दानापुर), वाल्मीकि चौहान (नालंदा), पप्पू (फुलवारीशरीफ), रणजीत (फुलवारीशरीफ), लालू (फुलवारीशरीफ), अशोक (फुलवारीशरीफ), राहुल (पालीगंज), जय कृष्ण (सिगोरी), कारे पासवान (खगड़िया), राम बालक (शाहपुर), शेरू राय (बेलछी), संतोष मंडल (दरभंगा), संतोष पासवान (मसौढ़ी), शिवकुमार (शाहपुर), अमरजीत (शाहपुर)।
जीपीएस ट्रेकर से सुराग
एफसीआईएसएफसी द्वारा सरकारी अनाज की सुरक्षा के लिए बेहद पुख्ता व्यवस्था विकसित की गई है। अनाज का परिवहन बगैर जीपीएस लगे ट्रकों में नहीं करने का प्रावधान है। लिहाजा अब विभाग यह जानने में जुटा है कि किन परिस्थितियों में बिना जीपीएस वाले ट्रकों में अनाज का परिवहन कराया जा रहा था। एफसीआई एसएफसी के कंट्रोल रूम में लगे स्क्रीन लगातार डिसप्ले करते हैं कि गोदाम से निकले अनाज का परिवहन जिस ट्रक से हो रहा है, उसका मौजूदा लोकेशन कहां है। गुरुवार को यह लोकेशन नहीं मिलने पर अधिकारियों को कुछ संदेह हुआ था।
जांच के घेरे में कई अधिकारी
एफसीअाईएसएफसी के पदाधिकारियों की मिलीभगत के बगैर यह कालाबाजारी संभव नहीं है। जांच में यह बात सामने आने के बाद कई अधिकारी जांच के घेरे में हैं। एफसीआई एसएफसी अपने स्तर पर भी जांच कर रहा है। खासकर वे ठेकेदार, जिन्हें गोदाम से अनाज परिवहन का ठेका दिया गया है, उनसे पुलिस पूछताछ करेगी।
ऑपरेशन विश्वास में पकड़े गए अपराधियों के साथ एसएसपी मनु महाराज अन्य पुलिस अधिकारी।
bho_Deva hin_Deva hin_Deva hin_Deva hne_Deva hin_Deva bho_Deva hin_Deva hin_Deva hin_Deva bho_Deva hne_Deva hin_Deva mag_Deva hin_Deva hin_Deva